news_article: Ilpo Kauhanen jätti Ässätkin ilman maalia
  Tampere, 17. 2. (STT)
  Ilpo Kauhanen pelasi lauantaina jo kolmannen peräkkäisen nollapelin. Keskiviikkona 23 vuotta täyttävä tapparavahti piti torjunnoillaan Ässät kurissa, kun Tappara otti kotikaukalossaan voiton porilaisista maalein 4—0 (2—0, 2—0, 0—0).
  Tapparan maaleista kaksi ampui laitahyökkääjä Arto Kulmala. Kulmala pelasi lauantaina uransa 300. ottelun SM-liigassa.
  Kauhanen on pelannut uskomattoman viikon SM-liigassa. Viime sunnuntaina hän piti maalinsa puhtaana TuTo:a vastaan, torstaina ilman maalia jäi paikallisvastustaja Ilves ja lauantaina pysyi kurissa Ässät.
  Kauhasen torjunnat sytyttivät lauantaina myös jäyhän tamperelaiskiekkoyleisön. Ässät-ottelun viimeisellä minuutilla yleisö alkoi toistaa rytmikkäästi Ilpo, Ilpo -kannustushuutoa, kun tapparavahdin kolmas nollapeli oli melkein paketissa.
  — Ensi ajattelin, että älkää nyt liikaa huutako. Mutta aika uskomattomaltahan se kyllä tuntui, ja kiitos siitä yleisölle, Kauhanen iloitsi ottelun jälkeen.
  Tapparavahti antoi kolmannesta peräkkäisestä nollapelistään kiitosta myös rouva Fortunalle.
  — Onnea oli vähän alussa mukana, mutta sitähän ei ole koskaan liikaa, Kauhanen naureskeli.
  Ässien kakkosvalmentaja Kari Makkonen myönsi ottelun jälkeen, että porilaisten pelikonseptit menivät sekaisin heti alkuminuuteilla. Tappara teki vajaassa viidessä minuutissa pari upeaa maalia. Makkosen mukaan Ässien piti puolustaa tarkasti ja hakea sitten vastahyökkäyksillä maalintekopaikkoja.
  — Eka vaihto näytti heti, että se ei onnistu tänään. Me hävittiin kaksinkamppailuissa, me hävittiin luistelussa. Meidän pelissä ei ollut sellaisia elementtejä, että olisimme voineet voittaa tämän pelin. Tappara oli huomattavasti parempi, Makkonen arvioi.
  Tapparan valmentaja Jukka Rautakorpi kiitteli omiaan hyvästä pelistä ottelun alkuhetkillä.
  — Ensimmäiset 10 minuuttia oli ehkä taktisesti kauden parhaimpia ekoja kymmenminuuttisia. Me pelattiin silloin yksinkertaista peliä.
  Erityiskiitoksen pelinsä yksinkertaistamisesta sai puolustaja Harri Laurila.
  — Laurilan yksinkertainen peli oli sitä, mitä tämä joukkue tarvitsee. Turhat pystyyn avaukset olivat nyt jääneet pois, Rautakorpi kiitteli.
  Tapparan tehoketju Ässien kaadossa oli Janne Ojasen johtama ykkösketju, jossa laidoilla pelasivat Kulmala ja Pauli Järvinen. Kulmalan 4—0-osuma syntyi ylivoimalla.
  Ilman Jari Korpisaloa pelanneen vaisun Ässät-yhdistelmän parhaimmistoa olivat maalivahti Kari Takko ja puolustaja Jarmo Kuusisto. (STT)
  -jy
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22
events: game result penalty goal goal penalty penalty penalty penalty goal penalty goal penalty penalty penalty penalty penalty penalty penalty penalty penalty saves saves
events: Tappara otti kotikaukalossaan voiton porilaisista maalein 4—0 (2—0, 2—0, 0—0). Tapparan maaleista kaksi ampui Arto Kulmala. Kulmalan 4—0-osuma syntyi ylivoimalla. E4
events: Tappara
events: Ässät
events: 4–0 1–0 2–0 3–0 4–0
events: 2–0 2–0 0–0
events: power play
events: Sami Lehtonen Aleksandr Barkov Arto Kulmala Ari Saarinen Pekka Laksola Teppo Kivelä Derek Mayer Juha Vuorivirta Pasi Tuominen Arto Kulmala Pekka Virta Ari Haanpää Harri Laurila Timo Jutila Ari Saarinen Derek Mayer Ari Saarinen Aleksandr Barkov Jouni Vento Ilpo Kauhanen Kari Takko
events: Jarkko Nikander Derek Mayer
events: Janne Ojanen Pauli Järvinen
events: Ari Haanpää Valeri Krykov
events: Derek Mayer Janne Ojanen
events: home home home guest home guest home home guest home guest home home home guest home guest home guest home guest
events: Tappara Tappara Tappara Ässät Tappara Ässät Tappara Tappara Ässät Tappara Ässät Tappara Tappara Tappara Ässät Tappara Ässät Tappara Ässät Tappara Ässät
events: 0.3 3.1 4.57 10.49 13.0 13.54 20.0 24.35 25.45 27.38 29.52 30.08 34.12 37.59 40.36 42.24 46.51 51.41 57.48
events: 2 2 2 2 2 2 2 2 2 2 2 2+2 2 2 2
events: 25 22